පාස්කු බෝම්බ ප්‍රහාර මාලාව එල්ල වීමත් සමඟ ආරක්ෂාව තර කර තිබූ උඩවලව වේල්ල ආශ්‍රිත කලාපයේ ආරක්ෂිත තත්ත්වය මේ වන විට මුළුමනින්ම අවදානමට ලක්ව තිබෙනවා.හිරු CIA කළ ගවේෂණයකදී හෙළිවුණේ මහවැලි ආරක්ෂක නිලධාරීන් මුදල් අල්ලස් ලබාගෙන රාත්‍රි කාලයේදී උඩවලව වේල්ල මතින් කන්ටේනර් ඇතුළු බර වාහන ගමන් කිරීමට අවසර ලබාදෙන බවයි.අධික බර පැටවූ වාහන වේල්ල මතින් ගමන් කිරීම සඳහා වේල්ලේ ආරක්ෂාවද බරපතල තර්ජනයට ලක්කර තිබෙනවා.මේ උඩවලව ජලාශය මත ස්ථාපිත කර ඇති උඩවලව වේල්ල ආශ්‍රිත ප්‍රදේශයයි.මෙම වේල්ල මතින් බර වාහන ගමන් කිරීමට කලකට පෙර අවස්ථාව ලබාදී තිබුණත් පාස්කු බෝම්බ ප්‍රහාර මාලාව සමඟ එය නතර කිරීමටයි පියවර ගෙන තිබුණේ.උඩවලව වේල්ල මතින් දහවල් කාලයේ මේ වන විටත් බර වාහන ගමන් කිරීමට ඉඩ ලබානොදෙන අතර මුදල් අල්ලස් ලබාගෙන රාත්‍රී කාලයේදී කන්ටේනර් ඇතුළු බර වාහනවලට ගමන් කිරීමට ආරක්ෂක අංශ නිලධාරීන් ඉඩ ලබාදෙන බවයි හිරු CIA වෙත තොරතුරු වාර්තා වුණේ.''දවල්ට යන්න බෑ.